TASCO วิ่ง 8% โบรกฯปรับแนะนำ “ซื้อ” ลุ้น Q4 สดใส รับราคายางมะตอยพุ่ง-บุ๊กพิเศษ 179 ลบ.
TASCO วิ่ง 8% โบรกฯปรับแนะนำ "ซื้อ" ลุ้น Q4 สดใส รับราคายางมะตอยพุ่ง-บุ๊กพิเศษ 179 ลบ. ล่าสุดอยู่ที่ 20.60 บ. บวก 1.50 บ. หรือ 7.85% มูลค่าซื้อขาย 2.24 พันลบ.
TASCO วิ่ง 8% โบรกฯปรับแนะนำ "ซื้อ" ลุ้น Q4 สดใส รับราคายางมะตอยพุ่ง-บุ๊กพิเศษ 179 ลบ. ล่าสุดอยู่ที่ 20.60 บ. บวก 1.50 บ. หรือ 7.85% มูลค่าซื้อขาย 2.24 พันลบ.
14 ม.ค. 2564

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 15.28 น. อยู่ที่ 20.60 บาท บวก 1.50 บาท หรือ 7.85% สูงสุดที่ 20.80 บาท ต่ำสุดที่ 19 บาท ด้วยมูลค่าซื้อขาย 2.24 พันล้านบาท

โดย บล.เอเซีย พลัส ระบุในบทวิเคราะห์ ปรับคำแนะนำเป็น “ซื้อ” ราคาเป้าหมาย 21 บาท/หุ้น โดยแนวโน้มผลประกอบการไตรมาส 4/63 น่าจะออกมาดี แม้ปริมาณขายยางมะตอยโดยรวมจะลดลงในช่วง Low Season แต่ราคายางมะตอยที่ปรับขึ้นต่อเนื่องตั้งแต่พ.ย. ถึงปัจจุบันประมาณ 20% ยังสนับสนุนอัตราการทำกำไร
นอกจากนี้ในงวดไตรมาส 4/63 TASCO จะมีกำไรพิเศษจากค่าสินไหมประกันภัย 179 ล้านบาท ประเมินกำไรสุทธิเบื้องต้นน่าจะทำได้ราว 600-800 ล้านบาท เพิ่มขึ้น 20% เมื่อเทียบจากปีก่อน